CELEX: 32020D0490
Language: hu
Date: 2020-04-02 00:00:00
Title: A Tanács (KKBP) 2020/490 határozata (2020. április 2.) a jemeni helyzetre tekintettel hozott korlátozó intézkedésekről szóló 2014/932/KKBP határozat módosításáról

3.4.2020   
               
               
                  HU
               
               
                  Az Európai Unió Hivatalos Lapja
               
               
                  L 105/7
               
            
         A TANÁCS (KKBP) 2020/490 HATÁROZATA
         (2020. április 2.)
         a jemeni helyzetre tekintettel hozott korlátozó intézkedésekről szóló 2014/932/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. december 18-án elfogadta a jemeni helyzetre tekintettel hozott korlátozó intézkedésekről szóló 2014/932/KKBP határozatot (1).
                  
               
                     (2)
                  
                  
                     Az Egyesült Nemzetek Biztonsági Tanácsa 2020. február 25-én elfogadta a 2511 (2020) sz. határozatot, amelyben aggodalmát fejezte ki a Jemenben jelenleg tapasztalható politikai, biztonsági, gazdasági és humanitárius kihívások miatt, és ismételten felszólította valamennyi jemeni felet, hogy párbeszéd és konzultáció révén oldják meg nézetkülönbségeiket.
                  
               
                     (3)
                  
                  
                     Az Egyesült Nemzetek Biztonsági Tanácsa (ENSZ BT) a 2511 (2020) sz. határozatában hangsúlyozza a humanitárius segítségnyújtás elősegítésének fontosságát, és arról rendelkezik, hogy a 2140 (2014) sz. ENSZ BT-határozat 19. pontjával létrehozott bizottság eseti alapon bármely tevékenységet mentesíthet a Biztonsági Tanács által a 2140 (2014) sz. és a 2216 (2015) sz. ENSZ BT-határozatban előírt szankciók alól, ha a bizottság azt állapítja meg, hogy a mentességre az ENSZ és más, Jemenben működő humanitárius szervezetek munkájának megkönnyítése érdekében vagy az említett határozatok célkitűzéseivel összhangban lévő bármely más célból van szükség.
                  
               
                     (4)
                  
                  
                     A 2511 (2020) sz. ENSZ BT-határozatban azt is megerősíti, hogy a fegyveres konfliktus során elkövetett szexuális erőszak, illetve a gyermekek fegyveres konfliktus során történő, a nemzetközi jogot sértő toborzása vagy bevetése a 2140 (2014) sz. ENSZ BT-határozat 18. pontjának c) alpontjában meghatározott cselekményt, és ezért – az említett határozat 17. pontjában foglaltak szerinti, a Jemen békéjét, biztonságát vagy stabilitását veszélyeztető cselekményekben való részvételt vagy azok támogatását magában foglaló – szankcionálható cselekményt valósíthat meg.
                  
               
                     (5)
                  
                  
                     E határozat egyes intézkedéseinek végrehajtásához további uniós intézkedésekre van szükség.
                  
               
                     (6)
                  
                  
                     A 2014/932/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2014/932/KKBP határozat a következőképpen módosul:
            
                        1.
                     
                     
                        A 2a. cikk (1) bekezdésének c) pontja helyébe a következő szöveg lép:
                        
                                    „c)
                                 
                                 
                                    az alkalmazandó nemzetközi emberi jogi normákat vagy a nemzetközi humanitárius jogot sértő, illetve emberi jogi visszaélést megvalósító cselekmények tervezése, irányítása vagy elkövetése Jemen területén, ideértve a fegyveres konfliktus során elkövetett szexuális erőszakot, illetve a gyermekek fegyveres konfliktusok során történő, a nemzetközi jogot sértő toborzását vagy bevetését is; vagy”.
                                 
                              
                  
                        2.
                     
                     
                        A 2b. cikk (1) bekezdésének c) pontja helyébe a következő szöveg lép:
                        
                                    „c)
                                 
                                 
                                    az alkalmazandó nemzetközi emberi jogi normákat vagy a nemzetközi humanitárius jogot sértő, illetve emberi jogi visszaélést megvalósító cselekmények tervezése, irányítása vagy elkövetése Jemen területén, ideértve a fegyveres konfliktus során elkövetett szexuális erőszakot, illetve a gyermekek fegyveres konfliktusok során történő, a nemzetközi jogot sértő toborzását vagy bevetését is; vagy”.
                                 
                              
                  
                        3.
                     
                     
                        A határozat a következő cikkel egészül ki:
                        
                           „6a. cikk
                           A 2140 (2014) sz. és a 2216 (2015) sz. ENSZ BT-határozatban előírt intézkedésektől eltérve, amennyiben a szankcióbizottság eseti alapon megállapította, hogy mentességre van szükség az Egyesült Nemzetek Szervezete és más, Jemenben működő humanitárius szervezetek munkájának megkönnyítése érdekében, vagy az említett határozatok célkitűzéseivel összhangban lévő bármely más célból, a tagállamok illetékes hatóságai kötelesek megadni a szükséges engedélyt.”
                        
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2020. április 2-én.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács 2014/932/KKBP határozata (2014. december 18.) a jemeni helyzetre tekintettel hozott korlátozó intézkedésekről (HL L 365., 2014.12.19., 147. o.).